**למה לשמר את האדריכלות של האויב? על שימור וג'נטפקציה בשכונת בקעה בירושלים**

**ولماذا حفظ وصيانة الهندسة المعمارية للعدو؟حول الحفظ والتحسين (gentrification) في حي البقعة في القدس**

ד"ר הילה צבן, המכללה האקדמית כנרת

د. هيلا تسبان، الكلية الاكاديمية كينيرت

ההרצאה תתמקד בשימור האדריכלות הפלסטינית בירושלים ובתפקיד השימור ביצירת תהליכי ג'נטריפיקציה ושינויים אורבניים. אשאל מדוע מוסדות מדינתיים פועלים לשימור האדריכלות של "האויב"—אדריכלות פלסטינית שנבנתה לפני 1948—על אף ההקשר המורכב של עבר בעייתי ושל סכסוך מתמשך. טענתי העיקרית היא שלמרות שהשימור מוצג כפרקטיקה של בני תרבות, המניעים המרכזיים מאחוריו קשורים בקומודיפיקציה של המבנים ובערך שניתן להפיק מה"אותנטיות" שלהם. הנוהג המקובל הוא "לשמר" את הבתים לצד פיתוח משמעותי שלהם במטרה להגדיל את מספר יחידות הדיור. פרקטיקה זו מובילה בהכרח לג'נטריפיקציה. יתרה מזאת, גם כאשר היבטים בלתי מוחשיים של מורשת (סיפורים, נרטיבים, דרישות פוליטיות) נדחקים הצידה, עצם שימור המבנים כרוך ב"סיכון" שהם ישמשו אתרי זיכרון בעבור פלסטינים ובעלי עניין נוספים. אתמקד בהרצאתי בשכונת בקעה, שם האדריכלות הפלסטינית הייתה "המנוע" של תהליך הג'נטריפיקציה.

**ד"ר הילה צבן** היא מרצה בכירה במחלקות לניהול תיירות ומלונאות ומדעי ההתנהגות במכללה האקדמית כנרת, החל משנת 2019. היא סיימה דוקטורט באוניברסיטת בן גוריון בהנחיית פרופ' ג'קי פלדמן ופרופ' חיים יעקובי בנושא: "בקעה של מטה, ירושלים של מעלה? ג'נטריפיקציה והגירה גבוהה בשכונת בקעה בירושלים", שאושר בשנת 2014. יש לה תואר ראשון ביחסים בינלאומיים ולימודים לטינו-אמריקאיים ותואר שני בסוציולוגיה ואנתרופולוגיה מהאוניברסיטה העברית. עם סיום הדוקטורט יצאה לפוסט-דוקטורט של שנתיים במימון ה- Israel Institute ב- SOAS, University of London ולפוסט-דוקטורט נוסף, בן שלוש שנים, מטעם ה- Leverhulme Trust במחלקה לסוציולוגיה באוניברסיטת ווריק (Warwick) באנגליה. מחקריה עוסקים בהשפעה של הגירה פריבילגית ושל תיירות על המרחב האורבני, בסוגיות של ג'נטריפיקציה וג'נטריפיקציה טרנס-לאומית, אזרחות שכונתית, מורשת וזיכרון במרחב האורבני. פרסומיה ראו אור בכתבי עת (ביניהם Urban Studies, City, Journal of International Migration and Integration and International Journal of Heritage Studies) ובפרקים בספרים.